สิระ โว ขนหน้าแข้งไม่ร่วง ทุ่ม 10 ล.แจกคนโชว์หลักฐาน ส.ส.เสียบบัตรแทนกัน
เสี่ยสิระ ทุ่ม 10 ล้าน แจกคนโชว์หลักฐาน ส.ส.เสียบบัตรแทนกัน เหตุการณ์ละ 1 แสน โดยไม่ต้องพิสูจน์ โว ขนหน้าแข้งไม่ร่วง มีตั้ง 500 ล้าน หวังกู้ภาพลักษณ์สภา ขู่ฟ้องกลับ เสรีพิศุทธ์ ปมปลดจากเก้าอี้ปธ.ป.ป.ช.วันที่ 12 ก.พ. นายสิระ เจนจาคะ ส.ส.กทม. พรรคพลังประชารัฐ แถลงว่า จากปัญหาการเสียบบัตรแทนกันของ ส.ส. จนทำให้การบังคับใช้ร่าง พ.ร.บ.งบประมาณรายจ่ายประจำปีงบประมาณ 2563 ต้องล่าช้าออกไป ไม่เป็นที่ไว้วางใจกับประชาชน ดังนั้นตนคิดว่านับจากวันนี้เป็นตนไป หากสื่อมวลชนและพลเมืองดีทั่วไป ส.ส.มีการเสียบบัตรแทนกัน 2 ครั้งขึ้นไป กับการลงมติกฎหมายทุกฉบับ รวมทั้งญัตติต่างๆ หากมีหลักฐานดังกล่าวไม่ว่าจะเป็นภาพนิ่งหรือวิดีโอ สามารถรับเงินกับตนได้ เหตุการณ์ละ 1 แสนบาท โดยไม่จำกัดเหตุการณ์ แต่ห้ามก๊อบปี้ภาพเขาแล้วมารับเงิน โดยหลักฐานดังกล่าวไม่ต้องผ่านการตรวจสอบในชั้นศาล หรือตั้งคณะกรรมาธิการตรวจสอบ แต่สามารถมารับเงินโดยตรงกับตนได้เลย เพราะตนมีทรัพย์สินถึง 500 ล้านบาท คิดว่างานนี้คงไม่เกิน 10 ล้านบาท ยังเหลือเงินอีกตั้ง 490 ล้านบาท ทั้งนี้ สำหรับผู้ที่นำหลักฐานมาเปิดเผยตนมีวิธีปกปิดไม่ให้ได้รับผลกระทบตามมานายสิระ กล่าวว่า สาเหตุที่ตนทำเช่นนี้เพราะเชื่อว่าการเสียบบัตรแทนกันไม่มีเฉพาะฝ่ายรัฐบาลเท่านั้น มี ส.ส.ฝ่ายค้านก็ทำด้วยหรือไม่ ตนจึงต้องการดัดหลังคนที่ไม่รับผิดชอบต่อหน้าที่ สร้างความเสื่อมเสียต่อสภา และต้องการให้การทำงานของ ส.ส.โปร่งใสซื่อสัตย์สุจริตตามที่สาบานตนไว้ส่วนกรณีที่ พล.ต.อ.เสรีพิศุทธ์ เตมียเวส หัวหน้าพรรคเสรีรวมไทย ในฐานะประธานกรรมาธิการ ป.ป.ช. สภาผู้แทนราษฎร ระบุว่า จะฟ้องดำเนินคดีกับบุคคลที่ทำให้ตนเองพ้นจากตำแหน่งประธานกรรมาธิการ ป.ป.ช.นั้น นายสิระกล่าวว่า ถือเป็นสิทธิ์ แต่หากเป็นการฟ้องร้องเท็จ ตนก็จะฟ้องดำเนินคดีกลับกับ พล.ต.อ.เสรีพิศุทธ์ เช่นกัน อย่างไรก็ตาม ตนเห็นว่าเรื่องดังกล่าวไม่ควรทำให้คดีความรกศาล เพราะมีการฟ้องร้องกันเยอะแล้ว แต่ควรจะหันมาแก้ไขปัญหาดังกล่าวในสภาจะดีกว่า.
เสี่ยสิระ ทุ่ม 10 ล้าน แจกคนโชว์หลักฐาน ส.ส.เสียบบัตรแทนกัน เหตุการณ์ละ 1 แสน โดยไม่ต้องพิสูจน์ โว ขนหน้าแข้งไม่ร่วง มีตั้ง 500 ล้าน หวังกู้ภาพลักษณ์สภา ขู่ฟ้องกลับ เสรีพิศุทธ์ ปมปลดจาก
ประชุมสภา,ส.ส.เสียบบัตรแทนกัน,สิระ เจนจาคะ,พลังประชารัฐ,ทุ่ม 10 ล้าน,เสรีพิศุทธ์ เตมียเวส,พ.ร.บ.งบประมาณ 2563,ข่าวทั่วไป